Kliimauurija Kalju Eerme sulest pärineb artikkel "Mussoonkliima kapriisid", kus juttu on tuultest, mis toidavad poolt maailma. Astronoom Erik Tago kirjutab Andromeeda udukogust, mis on läbi aegade olnud Eesti astronoomide lemmik. Füüsik Henn Käämbre lahkab Itaalia kolleegi Ettore Majorana teaduspärandit ja tema salapärase kadumise lugu. Ajaloolane Kristjan Luts kirjutab kuumadest  oktoobrikuu päevadest 45 aastat tagasi, kui lahvatas külma sõja ohtlikem konfrontatsioon - Kuuba kriis. Tagantjärele konstateerivad ajaloolased, et kriisis olidki ainult kaotajad: iroonilisel kombel tehti Hruštšovile ja Kennedyle hiljem üsna ühesuguseid etteheiteid, Castroga aga ei arvestanud üldse keegi. Täna aga räägib nii mõnigi uuest või II külmast sõjast.